als_Latn dik_Latn sag_Latn
Kuvendi i Serbisë diskuton për krijimin e një Ministrie për Kosovën
Kryetari i grupit parlamentar të SNS, Aleksandar Martinoviq ka thënë se Kosova është pjesë e Serbisë dhe se nuk ka nevojë për krijimin e një ministrie të tillë, transmeton lajmi.net
Duke iu përgjigjur kritikave të opozitës për krijimin e kësaj ministrie, Martinoviq ka thënë se shteti i Serbisë do të jetë i pranishëm në Kosovë pa marrë parasysh a ka ministri apo jo.
“Deri në atë logjikë, ne duhet të kemi ministri për Vojvodinën, Beogradin, Kosovën e Mitrovicën”, tha kreu i grupit parlamentar të SNS.
Madje sipas tij, nëse krijohet një institucion i tillë, do të legjitimohet pavarësia e Kosovës, duke bërë që ajo të mos jetë pjesë e shtetit serb,
“Në qoftë se ne e pranojmë logjikën tuaj për krijimin e Ministrisë së Kosovës, i bie që Kosova nuk është pjesë e Serbisë. Për ne Kosova është Serbi, dhe do të vazhdojmë të jemi të pranishëm atje”, shtoi Martinoviq.
Goran Bogdanoviq, deputet nga SDS tha se asgjë nuk është investuar në Kosovë nga shteti i Serbisë.
“Nuk duhet ta politizoni çështjen e serbëve të Kosovës. Tash dhe gjithmonë Qeveria duhet të kujdeset për serbët në Kosovë”, tha ai.
Aktualisht në Serbi ekziston e ashtuquajtura zyrë për Kosovën, e cila drejtohet nga Marko Gjuriq. /Lajmi.net/
als_Latn als_Latn als_Latn als_Latn als_Latn als_Latn als_Latn als_Latn als_Latn